b'\n_START_ARTICLE_\nZelo zahtevna pot\n_START_PARAGRAPH_\nZelo zahtevna pot je druga najte\xc5\xbeja kategorija urejenih oz. ozna\xc4\x8denih slovenskih planinskih poti. Kriterije za kategorizacijo planinskih poti je leta 1986 sprejela PZS oz. njeni Komisija za planinske poti in Komisija GRS. Pregledane in popisane so bile na terenu v letih 1988 do 1990. Kategorizacija je bila dokon\xc4\x8dno dolo\xc4\x8dena leta 1991._NEWLINE_Na 6. seji UO PZS, ki je bila 18. junija 2015, je bil po ve\xc4\x8d kot 10 letih priprav in izvedbe predstavljen in potrjen, Zakonu o planinskih poteh (Uradni list RS, \xc5\xa1t. 61/2007 skladu z Zakonom o planinskih poteh (Uradni list RS, \xc5\xa1t. 61/2007) najnovej\xc5\xa1i kataster planinskih poti. po novem tako velja za lahko pot naslednja definicija:_NEWLINE_Zelo zahtevna planinska pot je planinska pot, kjer hojo zamenja ali dopolnjuje plezanje in kjer so za premagovanje te\xc5\xbeko prehodnih delov vgrajene varovalne naprave. Zelo zahtevna planinska pot je tudi vsaka planinska pot, ki je speljana preko posameznih podro\xc4\x8dij s stalnim strjenim snegom ali ledom. Za varnej\xc5\xa1i vzpon na zelo zahtevni planinski poti potrebuje uporabnik dodatno osebno tehni\xc4\x8dno opremo, kot so \xc4\x8delada, plezalni pas ter samovarovalni sestav, zaradi morebitnih sne\xc5\xbei\xc5\xa1\xc4\x8d na posameznih odsekih pa tudi cepin in dereze._NEWLINE_Pot je primerna za dobro izurjene in fizi\xc4\x8dno pripravljene planince. Pot pogosto pre\xc4\x8di izpostavljena mesta, zato ni primerna za ljudi z vrtoglavico._NEWLINE_Tak\xc5\xa1na pot je na smernih tablah ozna\xc4\x8dena s trikotnikom, v katerem je klicaj, na planinskih zemljevidih pa pik\xc4\x8dasto.'